گیمرتگیں دل ءَ کہ منی ساہ مان بیت
 دنیا برے بلیدہ برے زامران بیت
 وھدے کہ من نبشتہ کناں دوست ءِ کاگد ءَ
 سیاہی نہ بیت کلم ءِ تہا زاپران بیت
 ہرکس دل ءَ کہ دنت ترا ہوش ءَ گار کنت
 ہر کس کہ ایر گوات ءَ گوزیت تئی نشان بیت
 پہ زند ءِ عذرءَ شپ جتیں دنیا چہ کار ءَ کیت
 وھدے منی کپن کہ سمین ءَ گشان بیت
 یکجاه کنت زهر گوں درماناں دنت منا
 پهریگ زاناں روچے منی پاسبان بیت
 نازیناں پکر ءِ گوانزگ ءَ لبزانی گوھراں
 پہ شائری ءَ وھدے منا نیپگان بیت
 ھرگشتن ءِ ھیال دل ءَ بہر بہر کنت
 دنیا ءَ زاناں بسمل ءِنام ءُ نشان بیت
 منظور بسمل